624 Hektoro

624 Hektoro estas la plej granda troja asteroido konata: 370×195 km. Ĝi estas malhela D-tipa asteroido.

 Malkovro 
Malkovris ĝin August Kopff la 10-an de februaro 1907 elde la Nacia Observatorio de Hejdelbergo - Königstuhl.

 Nomo 
Ĝi estas en la grupo da asteroidoj "La Greka Tendaro" kaj iliaj nomoj estas tiuj de grekaj militistoj de la Troja milito, kun nur unu escepto, precize Hektoro (kiu estis troja batalinto).

 Orbito 
Hektoro estas en la punkto de Lagrange L4 antaŭ Jupitero.Listo de la Jupiteraj Trojanoj; el Minor Planet Center  La grupo da asteroidoj ĉe tiu punkto estas nomata "La Greka Tendaro".

 Ecoj 
Ĝia formo nenormale longa pensigas, ke ĝi estus duopa kontakta asteroidoDu kuntuŝiĝantaj korpoj ligataj de gravita altiro. Tia estas la kazo de asteroido 216 Kleopatra. La observo de la kosmoteleskopo Hubble en 1993, pro tro malgranda angula distingivo, ne permesis pravigi tiun hipotezonImaging Observations of Asteroids with Hubble Space Telescope (Bildigo de asteroidoj per kosmoteleskopo Hubble), de Alex Storrs kaj aliaj. El Icarus 137, 260–268 (1999)  .

 Satelito 
dekstra|eta|200px|624 Hektoro kaj ties luno Skamandrio
La 7-a de julio 2006, en la Observatorio W. M. Keck de Mauna Kea oni observis Hektoron per sistemo de adaptiĝema optiko kaj lasera gvidstelo, kies precizo estas 0,06 sekundoj de arko. Tio konfirmis la formon duoblan de Hektoro. Tiu observo ankaŭ malkovrigis ties sateliton, de diametro de ĉ. 12 ± 3 km kaj orbitanta kun duona grandakso de 957,5 ± 55,3 km , discentreco de 0,31 ± 0,03 kaj orbita periodo de 2.965 tagoj.(624) Hektor kaj S/2006 (624) 1 kompilata de Wm. Robert Johnston Bizara orbito de luno de stranga asteroido malkaŝita, de Ian O'Neill; el D News 

En marto 2017, tiu asteroida luno ricevis la nomon de Skamandrios,M.P.C. 103967,  laŭ Skamandrio (greke Σκαμάνδριος), kromnomo de Astianakso: filo de Hektoro kaj Andromaĥo kaj mortigita en de la Troja Milito.

 Notoj kaj referencoj 


 Eksteraj ligiloj 




  La enigma mutualo orbito de la duopa troja asteroido 624 Hektoro, de F Marchis kaj aliaj
  Malproksima asteroido montriĝas esti malsimpla malgranda geologia mondo; el la paĝaro de Keck Observatory 

Kategorio:Trojaj asteroidoj
Kategorio:Kelkopaj asteroidoj
Kategorio:Malkovrita de August Kopff
Kategorio:Astronomiaj objektoj malkovritaj en 1907